
Անգլիայում ընթացող Մեծ Սաղավարտի Ուիլմբլդոնի մրցաշարում այսօր՝ հուլիսի 1-ին կայանում են տղամարդկանց խաղարկության երկրորդ շրջանի հանդիպումները: Արդեն ավարտվել է աշխարհի առաջին թենիսիստ Նովակ Ջոկովիչի մրցավեճը, որում սերբ թենիսիստը պարտության է մատնել ֆին Յարկո Նիեմինենին: Գրանցվել է 6:4, 6:2, 6:3 հաշիվը: Խաղը շարունակվել է 1 ժամ 34 րոպե: 


Հիշեցնենք, որ առաջին շրջանում սերբը նույնպես 3:0 հաշվով հաղթել էր Ֆիլիպ Կոլշրայբերին:   


Ջոկովիչի հաջորդ մրցակիցը կլինի ավստրալացի Բերնար Տոմիչը, ով այսօր 7:6 (3), 6:4, 7:6(5) ֆրանսիացի Պեր Յուգ Էրբերին: 


Երկրորդ շրջանի արդեն ավարտված մյուս հանդիպումներում գրանցվել են հետևյալ արդյունքները. 


Դավիդ Գոֆեն – Լիամ Բրոդի՝ 7:6, 6:1, 6:1 


Ռիշար Գասկե – Կենի Դե Շիպեր՝ 6:0, 6:3, 6:3 


Գրիգոր Դիմիտրով – Սթից Ջոնսոն՝ 7:6, 6:2, 7:6
